Minn nhar it-Tlieta 9 ta’ Settembru bejn id-9.30 a.m. u t-3.30 p.m. għal ġimgħa sħiħa, se tkun tista’ tintuża biss karreġjata waħda mit-triq fuq il-pont Ġużè Ellul Mercer fil-Kappara. Fi stqarrija, Transport Malta qalet li dan se jseħħ għax se jkunu għaddejjin xi xogħolijiet fuq il-pont. Qalet li uffiċjali tagħha se jkunu fuq il-post biex jgħinu ħalli t-traffiku ma jeħilx filwaqt li avżat lis-sewwieqa biex isuqu bil-galbu u jsegwu t-tabelli tas-sewqan.